|  |  |  |
| --- | --- | --- |
|  |  | NOTAT |

|  |  |  |
| --- | --- | --- |
|  | SUOC - Team Sundhed og Udvikling | 16-09-2020 |

# Funktionsbeskrivelse, autoriseret psykolog til pårørendeområdet

**Baggrund og organisatoriske rammer**

Høje-Taastrup kommune udbygger indsatsen for kommunens pårørende. Derfor opretter vi en ekstra deltidsstilling som pårørendekonsulent med psykologbaggrund.

Pårørendekonsulenten bliver ansat på Sundhedscenter Espens Vænge, der er en del af Sundheds- og omsorgscentret med direkte reference til lederen af Espens Vænge. Pårørendekonsulenten favner både ældre- og sundhedsområdet, social- og handicapområdet samt det specialiserede børneområde. Derfor vil der være et tæt samarbejde bredt i kommunen.

**Succeskriterier**

Der arbejdes fortsat med at udbrede samarbejdet omkring pårørende internt i kommunen og blandt samarbejdspartnere og borgere. De aktuelle fokusområder er socialområdet, hvor der er nogle ideer under udvikling.

**Arbejdsområde og opgaver**

Stillingen som pårørendekonsulent har to spor, et borgerrettet og et internt, organisatorisk spor. Det borgerrettede spor vil generelt fylde mest, men vægtningen kan ændre sig løbende.

*Borgerrettede opgaver indenfor pårørendesamarbejde*

* Individuelle samtaler og støtte til pårørende
* Rådgivning og vejledning, herunder også om kommunale tilbud overordnet set
* Etablering og afholdelse af gruppeforløb for pårørende
* Opsøgende indsats og udbredelse af samarbejde om pårørende på tværs i kommunen
* Brobygning til relevante aktører i kommunen, f.eks. foreningsliv
* Udvikling af nye tilbud til pårørende, temadage og lign. efter behov

*Interne og organisatoriske udviklingsopgaver indenfor pårørendesamarbejde*

* Rådgivning og vejledning af medarbejdere og sparring med kolleger
* Sikre løbende udvikling af funktionen og kendskab bredt i organisationen, i samarbejde med kollega og leder
* Understøtte at ny viden om metoder implementeres
* Afdække behov for nye indsatser og kompetenceudvikling og indgå i dette
* Samarbejde med relevante aktører internt og eksternt, f.eks. foreninger

**Faglige Kompetencer**

* Psykologfaglig uddannelse med autorisation
* Minimum 5 års erfaring med det nære sundhedsvæsen og gerne det kommunale område
* Kendskab til ældre- og sundhedsområdet, social- og handicapområdet og/eller det specialiserede børneområde er en fordel, herunder også lovgivningen på området.
* Solid erfaring med konfliktløsning og pårørendesamarbejde
* Solid erfaring med formidling og supervision
* Kan møde, rådgive og coache mennesker i svære og forskellige livssituationer
* Kendskab til metoder indenfor kulturforståelse og redskaber ift. mental sundhed er en fordel men ikke et krav

**Personlige kompetencer**

* God til at skabe nye relationer og netværk og til opsøgende indsatser
* Kan tilrettelægge og prioritere arbejdsopgaver selvstændigt
* Er empatisk, lyttende og anerkendende
* God til at danne overblik

**Samarbejdspartnere**

Pårørendekonsulentens tætteste samarbejds- og sparringspartnere i det daglige, vil være kommunens sundhedskonsulenter og forløbskoordinatorer samt øvrige ansatte på Sundhedscenter Espens Vænge. Som pårørendekonsulent har du en stor snitflade til den øvrige organisation, dels på Sundheds- og Ældreområdet men også på Social- og Handicapområdet samt det specialiserede børneområde. Det drejer sig blandt andet om myndighedsfunktioner, hjemmepleje, plejehjem, botilbud og relevante medarbejdergrupper på børne- ungeområdet. Det er vigtigt, at pårørendekonsulenten er opsøgende i forhold til relevante samarbejdspartnere og sikrer kontinuerligt fokus på at forstå pårørende bredt og forankre kendskabet og samarbejdet i hele kommunen.

**Ansættelsesforhold**

Der er tale om en fast stilling på ca. 30 timer om ugen. Løn efter gældende overenskomst.